Գյունտեր Ռայնդորֆ

Գյունտեր Ռայնդորֆ (), սովետական գրաֆիկ։ ԽՍՀՄ ժողովրդական նկարիչ (1969 թ.)։ ԽՍՀՄ Գեղարվեստի ակադեմիայի թղթակից անդամ (1958 թ.)։ Սովորել է Պետերբուրգի Շտիգլիցի ուսումնարանում (1905-1913 թթ.)։ 1920 թվականից ստեղծագործել է Էստոնիայում։ Դասավանդել է Տալլինի գեղարվեստա-արդյունաբերական ուսումնարանում (1920-1941 թթ.) և Էստոնական ՍՍՀ Գեղարվեստի ինստիտուտում (1950-1958 թթ., 1951 թվականից՝ պրոֆեսոր)։ Մինչև 1941 թվականը ստեղծագործել է հաստոցային և կիրառական գրաֆիկայի բնագավառում, հետագայում դիմել հիմնականում հաստոցային գծանկարին՝ ձգտելով պատկերել Էստոնիայի բնության ընդհանրացված կերպարը («Գիշերը լճի վրա», 1955 թ., Էստոնական ՍՍՀ Գեղարվեստի թանգարան, Տալլին)։ Ստեղծել է նաև Ա․ Ս․ Պուշկինի հեքիաթների պատկերազարդումներ (1946-1947 թթ., Էստ․ ՍՍՀ պետ․ մրցանակ, 1949 թ.)։ Պարգևատրվել է Լենինի և 2 այլ շքանշաններով։

Ծանոթագրություններ 

Էստոնացի նկարիչներ
ԽՍՀՄ ժողովրդական նկարիչներ
Խորհրդային նկարիչներ
Տալլինի Անտառային գերեզմանատանը թաղվածներ
Թղթադրամների նկարիչներ
Լենինի շքանշանի ասպետներ
Ժողովուրդների բարեկամության շքանշանի դափնեկիրներ
Նամականիշերի դիզայներներ
Ռուս արվեստագետներ
Էստոնացի մանկավարժներ